Κοτόπουλο με πάπρικα, μουστάρδα και κρασί
H σάλτσα της συνταγής είναι «όλα τα λεφτά» Μην ξεχάσετε να συνοδεύσετε το κοτόπουλο με πατάτες τηγανιτές ή πιλάφι!
700 γρ. φιλέτο μπούτι κοτόπουλου, κομμένο σε κύβους 3 εκ., 2 κρεμμύδια ξερά, ψιλοκομμένα, 1 κουτ. σούπας πάπρικα γλυκιά, 90 ml λευκό κρασί, 2 κουτ. σούπας μουστάρδα, 1 φύλλο δάφνης, 100 ml ελαιόλαδο, αλάτι, πιπέρι φρεσκοτριμμένο
Για να φτιάξουμε κοτόπουλο με πάπρικα, μουστάρδα και κρασί, αρχικά αλατοπιπερώνουμε το κοτόπουλο. Στη συνέχεια, ζεσταίνουμε, σε μια φαρδιά κατσαρόλα, το λάδι σε δυνατή φωτιά και σοτάρουμε το κοτόπουλο με τη δάφνη για 3-4 λεπτά, μέχρι να ροδίσει από όλες τις πλευρές. Προσθέτουμε το κρεμμύδι, την πάπρικα και συνεχίζουμε το σοτάρισμα για άλλα 2-3 λεπτά, μέχρι να μαλακώσουν ελαφρώς. Ρίχνουμε το κρασί και αφήνουμε 2-3 λεπτά να εξατμιστεί το αλκοόλ. Ανακατεύουμε τη μουστάρδα με 5 κουτ. σούπας νερό και περιχύνουμε το κοτόπουλο.Μαγειρεύουμε για άλλα 6-8 λεπτά, μέχρι να γίνει το κοτόπουλο.Συνοδεύουμε, το κοτόπουλο με πάπρικα, μουστάρδα και κρασί, με πατάτες τηγανητές ή με ένα αφράτο πιλάφι και πράσινη σαλάτα.
Κοτόπουλο,Κρασί,Κρεμμύδι